text: نئی دہلی،5ستمبر۔ثقافت اور سیاحت کے مرکزی وزیر مملکت (آزادانہ چارج) جناب پرہلاد سنگھ پٹیل نے آج لیہہ میں پورے لدّاخ خطے کےلئے پہلی موبائل سائنس نمائش (سائنس ایکسپلورر) کا ہری جھنڈی دکھا کر افتتاح کیا۔ اس موقع پر لدّاخ خودمختار پہاڑی ترقیاتی کونسل کے چیئرمین جناب گیال پی وانگیال کلچرل سکریٹری جناب ارون گوئل اے ایس آئی کی ڈی جی محترمہ اوشا شرما، سائنس میوزیموں کی قومی کونسل کے نمائندے، ثقافت کی وزارت کے سینئر افسران اور مقامی انتظامیہ کے حکام بھی موجود تھے۔